**Materská škola Piesočná 2, a elokované triedy Rádiová 52, Banšelová 4, Vietnamská 13, Bratislava**

|  |  |
| --- | --- |
| **Interný predpis****Smernica – Plán uplatňovania Štandardov dodržiavania zákazu segregácie** | **č. 29** |

|  |  |
| --- | --- |
| *Organizácia* | **Materská škola Piesočná 2** |
| *Identifikačné číslo organizácie (IČO)* | **31787011** |
| *Obec a PSČ*  | **Bratislava - Ružinov** |
| *Ulica a číslo* | **Piesočná 2** |
| *Štát*  | **Slovensko** |
| *Právna forma*  | **právna subjektivita** |
| *Štatutárny orgán*  | **Materská škola Piesočná 2** |
| *Prerokované v pedagogickej rade*  | **25.08.2025** |
|  | *dňa* | *funkcia* | *meno* | *podpis* |
| *Vypracoval* | 25.8.2025 | *riaditeľka* | **Sandra Jelšíková** |  |
| *Schválil* | 25.08.2025 | *riaditeľka* | **Sandra Jelšíková** |  |
| *Cieľová skupina* | **pedagogickí zamestnanci** |
| *Účinnosť od* | **01.09.2025** |
| *Za dodržiavanie zodpovedá* | **riaditeľka a pedagogickí zamestnanci** |
| Zmeny v smernici sa uskutočňujú ..... |

V Bratislave, dňa 25.08.2025 Bc. Sandra Jelšíkováriaditeľ školy

**Plán uplatňovania Štandardov dodržiavania zákazu segregácie**

 **Identifikácia a analýza aktuálneho stavu**

Materská škola má vypracované štandardy dodržiavania zákazu segregácie vo výchove a vzdelávaní, ktoré boli prerokované na pedagogickej rade aj rade školy.

Materská škola, Piesočná 2 a jej elokované pracoviská na ulici Rádiová 52, Vietnamská 13 a Banšelova 4 dlhodobo kladie dôraz na vytváranie bezpečného, rovného a rešpektujúceho prostredia pre všetky deti bez rozdielu etnického, jazykového, náboženského či sociálneho zázemia. Opatrenia proti segregácii sú premietnuté do školského poriadku a každodennej praxe školy, pričom sa dôsledne rešpektujú princípy rovnakého zaobchádzania. Deti zo sociálne znevýhodneného prostredia (SZP) a z marginalizovaných rómskych komunít (MRK) sú plnohodnotnou súčasťou kolektívu a sú zapájané do všetkých aktivít – výchovno-vzdelávacích, zážitkových, kultúrnych aj komunitných. Škola využíva ľudský, empatický a individuálny prístup – učitelia aktívne vytvárajú vzťah s každým dieťaťom i jeho zákonným zástupcom. Osobitná pozornosť je venovaná novoprijatým deťom, ktoré prichádzajú do predškolského prostredia prvýkrát.

1. **Priestorová desegregácia:**
	* Rovnaký prístup všetkých detí a zákonných zástupcov do priestorov školy.
	* Rovnaká kvalita výchovno-vzdelávacieho procesu pre všetky deti.
	* Zastúpenie detí v triedach je v súlade s ich etnickým, národnostným a sociálnym pôvodom, podľa spádovosti a dosiahnutého veku
2. **Organizačná desegregácia:**
	* Denný program neumožňuje separáciu detí.
	* Rovnaké vzdelávacie štandardy (učebné osnovy) pre všetky deti.
	* Rovnaký prístup k materiálnemu vybaveniu a vzdelávacím pomôckam.
	* Rovnaké možnosti zúčastňovať sa na aktivitách a súťažiach.
	* Škola zabezpečuje kontinuitu vzdelávania aj v neštandardných situáciách.

1. **Sociálna desegregácia:**
	* Všetkým záujemcom o dochádzku je venovaný individuálny prístup.
	* Aktivity školy sú otvorené všetkým deťom bez rozdielu.
	* Aplikácia inkluzívnych podporných opatrení pre deti zo SZP.
	* Zohľadňovanie osobnej a rodinnej situácie pri hodnotení detí.
	* Individuálny prístup pri prekonávaní jazykových a hygienických bariér.
	* Individuálny prístup k potrebám využitia pedagogického asistenta.

**Identifikované nedostatky:**

* + Sťažená komunikácia medzi učiteľmi a zákonnými zástupcami z iných kultúr.

**Ciele a vízia**

 **Vízia:**

Materská škola, ktorá vytvára podmienky, aby každé dieťa naplnilo potrebu uznania, humánneho prístupu, úcty aj zodpovednosti.

**Ciele:**

* Individuálny prístup k deťom a podpora psychickej odolnosti.
* Rovnaké zaobchádzanie a spravodlivý prístup k potrebám detí.
* Podpora participácie detí a rodičov na živote školy.
* Trvalé inkluzívne opatrenia (nie jednorazové aktivity).
* Rovnoprávnosť a možnosť rozhodovania primeraná veku.
* Podpora identity dieťaťa a jeho spokojnosti so sebou samým.
* Budovanie bezpečného a podporného prostredia.
* Posilňovanie medziľudských vzťahov a komunity.

# **Kroky na zlepšenie aktuálnej situácie**

Zamerané na dieťa, rodičov a zamestnancov školy:

1. Rešpektovanie práv všetkých detí a zákonných zástupcov.
2. Vytváranie pozitívnej klímy v kolektíve.
3. Dôvera medzi rodičmi a zamestnancami školy.
4. Prístup k dieťaťu cez pochopenie, empatiu a trpezlivosť.
5. Alternatívna komunikácia, gestá, symboly, komunikačné knižky.
6. Posilňovanie schopností detí v tom, čo im ide dobre.
7. Prezentovanie zmien v MŠ zrozumiteľným spôsobom.
8. Zníženie sa na úroveň dieťaťa (fyzický kontakt, pohľad, úsmev).
9. Vnímanie neverbálnych signálov a ich konzultácia s rodičmi.
10. Pokojné, rešpektujúce vyjadrovanie zo strany zamestnancov.
11. Príprava detí na zmeny, denné činnosti v prístupnej forme.
12. Podávanie informácií rôznymi spôsobmi (ústne, vizuálne, osobne).

|  |  |  |  |  |
| --- | --- | --- | --- | --- |
| **Oblasť** | **Opatrenie** | **Popis aktivít** | **Zodpovednosť** | **Termín** |
| Vzdelávanie zamestnancov | Školenie k téme inkluzívneho vzdelávania | Účasť na webinároch a samoštúdium | Riaditeľka školy, pedagógovia | 12/2025 |
| Spolupráca s rodičmi | Organizácia stretnutia rodičov celoškolského a triedneho | Stretnutie rodičov, besiedky, mimoškolské aktivity, oslavy sviatkov | Riaditeľka školy, pedagógovia | 4-5x ročne |
| Vnútorné hodnotenie | Sebahodnotenie pedagógov, hodnotenie školy verejnosťou | Prezentácia sa prostredníctvom aktivít | Riaditeľka školy, pedagógovia | Počas celého školského roka |

# **Podpora a spolupráca**

**Identifikácia partnerov**

**Miestna samospráva a sociálne služby** – pre koordináciu komplexnej podpory rodín a detí.

**Zapojenie rodičov a komunity**

 Zapojenie rodičov a širšej komunity je nevyhnutné pre vytváranie inkluzívneho a otvoreného školského prostredia. Konkrétne opatrenia zahŕňajú:

* Organizovanie pravidelných informačných stretnutí pre rodičov, zameraných na informovanie o štandardoch zákazu segregácie a aktuálnych opatreniach školy.
* Podpora otvoreného dialógu a získavanie spätnej väzby od rodičov na zlepšenie inkluzívnych postupov školy.
* Využitie školských informačných kanálov (web stránka, sociálne siete, nástenky) na pravidelné zdieľanie informácií o uplatňovaní štandardov a inkluzívnych aktivitách

# **Očakávané výsledky**

**Výsledky, ktoré škola očakáva ako dôsledok realizácie plánu:**

* Zvýšený záujem o materskú školu zo strany zákonných zástupcov a jej maximálne kapacitné naplnenie.
* Spokojnosť rodičov, vyjadrená ústne, písomne alebo prostredníctvom spätnej väzby (stretnutia).
* Spokojnosť a psychická pohoda detí, ich aktívne zapájanie sa do výchovno-vzdelávacieho procesu a podujatí školy.
* Zvýšená motivácia a spokojnosť pedagogických a nepedagogických zamestnancov, najmä v oblasti vzdelávania, spolupráce a komunitnej práce.

Prerokované na pedagogickej rade dňa 25.08.2025

 Bc. Sandra Jelšíková

 riaditeľka školy